Visit Site
Recommended byColombia
గాలే టెస్టుతోపాటు రాంచీ వేదికగా గతేడాది మార్చిలో జరిగిన టెస్టు, అంతకు ముందు 2016 డిసెంబర్లో చెన్నై వేదికగా ఇంగ్లాండ్‌తో జరిగిన టెస్టుల్లోనూ పిచ్ ఫిక్సింగ్ జరిగిందని అల్ జజీరా స్పష్టం చేసింది. శ్రీలంక, ఇంగ్లాండ్‌లతో జరిగిన టెస్టుల్లో టీమిండియా గెలవగా.. రాంచీ టెస్టు డ్రాగా ముగిసింది.
అల్‌జజీరా దగ్గరున్న డాక్యుమెంటరీలో గాలే స్టేడియంలో మాజీ క్రికెటర్ రాబిన్ మోరీస్ మ్యాచ్ ఫిక్సర్లకు అసిస్టెంట్ మేనేజర్‌ను పరిచయం చేస్తున్న దృశ్యాలు ఉన్నాయి. అండర్ కవర్ రిపోర్టర్‌తో పిచ్‌ల స్వభావాన్ని మార్చేసే విషయాన్ని వారు చర్చించారు. గ్రౌండ్స్‌మెన్ సాయంతో తాము పిచ్‌ ఫిక్సింగ్ చేస్తామని మోరీస్ చెప్పాడు. గాలే టెస్టులో గ్రౌండ్స్‌మ్యాన్‌కి డబ్బులు ఇచ్చి బెట్టింగ్‌కు వీలుగా పిచ్‌ ఫిక్సింగ్‌కు పాల్పడ్డామని చెప్పాడు.
పిచ్ ఫిక్సింగ్ ఆరోపణలపై బీసీసీఐ స్పందించింది. ఐసీసీ విచారణలో దోషిగా తేలితే రాబిన్ మోరిస్‌పై తగిన చర్యలు తీసుకుంటామని తెలిపింది. యాంటీ కరప్షన్ యూనిట్ దగ్గరున్న అనుమానితుల జాబితాలో మోరీస్ పేరుందేమో పరిశీలిస్తామని చెప్పింది. మోరిస్‌కి ప్రస్తుతం బీసీసీఐతో సంబంధం లేదని చెప్పిన ఓ అధికారి.. ఒకవేళ ఫిక్సింగ్ ఆరోపణలు నిజమైతే.. అతడికి ఇస్తున్న రూ.22,500 పెన్షన్ ఆపేస్తామని చెప్పారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.